CELEX: 62011TN0197
Language: ro
Date: 2011-04-01 00:00:00
Title: Cauza T-197/11 P: Recurs introdus la 1 aprilie 2011 de Comisia Europeană împotriva Hotărârii pronunțate la 20 ianuarie 2011 de Tribunalul Funcției Publice în cauza F-121/07, Strack/Comisia

25.6.2011   
            
            
               RO
            
            
               Jurnalul Oficial al Uniunii Europene
            
            
               C 186/26
            
         Recurs introdus la 1 aprilie 2011 de Comisia Europeană împotriva Hotărârii pronunțate la 20 ianuarie 2011 de Tribunalul Funcției Publice în cauza F-121/07, Strack/Comisia
   (Cauza T-197/11 P)
   2011/C 186/50
   Limba de procedură: germana
   
      Părțile
   
   
      Recurentă: Comisia Europeană (reprezentanți: P. Costa de Oliveira și B. Eggers, agenți)
   
      Cealaltă parte în proces: Guido Strack (Köln, Germania)
   
      Concluziile
   
   Recurenta solicită Tribunalului:
   
               —
            
            
               Anularea Hotărârii Tribunalului Funcției Publice pronunțate la 20 ianuarie 2011 în cauza F-121/07, Strack/Comisia, în măsura în care Tribunalul Funcției Publice a respins în aceasta excepția de necompetență ridicată de Comisie;
            
         
               —
            
            
               obligarea fiecărei părți la plata propriilor cheltuieli în cadrul recursului.
            
         
      Motivele și principalele argumente
   
   În susținerea recursului, recurenta invocă următoarele motive.
   
               —
            
            
               Încălcarea dreptului Uniunii și anume în special a împărțirii competențelor între Tribunal și Tribunalul Funcției Publice ca instanță specializată, astfel cum rezultă din articolul 270 TFUE coroborat cu articolul 91 alineatul (1) din Statutul funcționarilor Uniunii Europene, cu articolul 8 alineatul (3) din Regulamentul (CE) nr. 1049/2001 (1), cu articolul 256 alineatul (1) teza întâi TFUE, cu articolul 62a și cu articolul 1 din anexa I la Statutul Curții de Justiție a Uniunii Europene.
               
                           —
                        
                        
                           Potrivit acestor dispoziții, Tribunalul Funcției Publice nu are competență generală cu privire la toate litigiile dintre Uniunea Europeană și orice persoană căreia i se aplică Statutul funcționarilor, ci numai cu privire la acele litigii care privesc legalitatea unui act care lezează o astfel de persoană în sensul articolului 90 alineatul (2) din Statutul funcționarilor.
                        
                     
                           —
                        
                        
                           Atunci când un funcționar depune o cerere de acces la documente acesta acționează ca un cetățean obișnuit în sensul Regulamentului nr. 1049/2001. Un sistem specific de căi de atac îi stă la dispoziție, potrivit regulamentului, prin acțiunea în anulare în fața Tribunalului. Procedura de protecție a drepturilor conform Statutului și regulamentul privind transparența sunt pur și simplu incompatibile.
                        
                     
         
      (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, p. 43, Ediție specială, 01/vol. 3, p. 76).